wickkiey/tamil-wikipedia-chunked huggingface dataset:
# குளோரோகுயின்

**குளோரோகுயின்** (Chloroquine) என்பது பிரதானமாக மலேரியாக்கு எதிராகப் பயன்படுத்தப்படும் ஒரு மருந்தாகும். எனினும் இது அனைத்து வகை மலேரியாத் தொற்றுக்களுக்கும் எதிராகப் பயன்படுத்த இயலாது. ஏனெனில் சில மலேரியா ஒட்டுண்ணி வகைகள் இம்மருந்தின் தொடர்ச்சியான பயன்பாடு காரணமாக இம்மருந்துக்கு எதிர்ப்புத்தன்மையை அடைந்துள்ளன. இது அமீபா வயிற்றுளைவு, முடக்கு வாதம், லூபஸ் நோய் ஆகியவற்றுக்கு எதிராகவும் பயன்படுத்தப்படுகின்றது. தற்பொழுது (2020) உலகளாவிய தொற்றுநோயாகப் பரவிவரும் 2019–20 கொரோனாவைரசுத் தொற்று நோயால் பாதிக்கப்பட்டோருக்கு பயன்படுத்த முடியும் எனச் சில ஆரம்ப ஆராய்ச்சிச் செய்திகள் வெளிப்படுத்தியுள்ளன. உணவில் வெறுப்பு, தோல் அரிப்பு, வயிற்றோட்டம் ஆகியன இதன் பொதுவான பக்கவிளைவுகளாகும். வலிப்பு, கண் பார்வைப்பாதிப்புப் போன்ற பாதிப்புக் கூடிய பக்கவிளைவுகளும் சிலரிடத்தில் ஏற்படக்கூடும். இது 1934ஆம் ஆண்டு ஹான்ஸ் அன்டெர்சக் என்பவரால் உருவாக்கிற்று.
# குளோரோகுயின்

## மருத்துவப் பயன்பாடுகள்

### மலேரியா

தற்போது *Plasmodium vivax* ஒட்டுண்ணியால் ஏற்படுத்தப்படும் மலேரியாக்கு எதிராகப் பயன்படுத்தப்படுகின்றது. *Plasmodium falciparum* ஒட்டுண்ணி வகை இம்மருந்துக்கு எதிர்ப்பை வெளிப்படுத்துவதால் அதனால் ஏற்படுத்தப்படும் மலேரியாக்கு எதிராகப் பயன்படுத்தப்படுவதில்லை. *Plasmodium vivax* ஒட்டுண்ணியின் புணரிக்குழிய நிலைக்கு (Gametocyte) எதிராகச் சிறப்பாகச் செயற்படக்கூடியது. மற்றைய இலிங்கமில் நிலைகளுக்கு எதிராகவும் செயற்படக்கூடியது. *Plasmodium falciparum* வகை ஒட்டுண்ணியால் ஏற்படுத்தப்படும் மலேரியாக்கு தற்போது ஆர்டிமிசின் என்னும் மருந்தே பயன்படுத்தப்படுகின்றது. .
இம்மருந்து பரந்தளவில் மலேரியாக்கு எதிராகப் பயன்படுத்தப்பட்டதால் இம்மருந்துக்கு எதிராக ஒட்டுண்ணி எதிர்ப்புத்தன்மை பல நாடுகளில் உள்ளது.
# குளோரோகுயின்

## மருத்துவப் பயன்பாடுகள்

### அமீபாத் தொற்று

மெட்ரோனைடசோல் உடன் இணைந்தவாறு *Entamoeba histolytica*வால் ஏற்படுத்தப்படும் வயிற்றுளைவுக்கெதிராகவும், ஈரல் தொற்றுக்கெதிராகவும் பயன்படுத்தப்படுகின்றது.
# குளோரோகுயின்

## மருத்துவப் பயன்பாடுகள்

### 2019–20 கொரோனாவைரசுத் தொற்று

சீன விஞ்ஞானக் கல்வி நிறுவனத்தினாலும், சீன ராணுவ மருத்துவ விஞ்ஞான நிறுவனத்தாலும் நடத்தப்பட்ட ஆய்வில் குளோரோகுயின் சிறப்பான பெறுபேற்றை 100க்கும் மேற்பட்ட நோயாளிகளில் வெளிப்படுத்தப்பட்டுள்ளது. அவர்களில் நியூமோனியா நிலையைக் குறைப்பதிலும், நோய்க்காலத்தைக் குறைப்பதிலும், வைரஸ் வெளியேற்றலிலும் பெரியளவில் பங்களித்துள்ளது. எனினும் இவ்வாய்வு 10 வேறுபட்ட வைத்தியசாலைகளில் நடத்தப்பட்டதால், இம்மருந்து தொடர்பில் மேலதிக ஆய்வுகள் தேவைப்படுகின்றன .
நீண்ட கால பாவனையின் போது இதயப்பாதிப்புக்கான வாய்ப்பு இருந்தாலும், அதிக நோயாளிகளில் இது அப்பாதிப்பில்லாமல் வேலை செய்துள்ளது. குளோரோகுயினை ஒத்த ஐதரொக்சி-குளோரோகுயின் எனும் மருந்தும் ஆய்வுக்குட்படுத்தப்படுகின்றது. அசித்ரோமைசினுடன் இணைந்தவாறும் இம்மருந்து ஆய்வுக்குட்படுத்தப்படுகின்றது.
# குளோரோகுயின்

## மருந்தியல்

குளோரோகுயின் சிறப்பாக உணவுக்கால்வாய்த் தொகுதியால் நன்றாக உறிஞ்சப்படுகின்றது. அது பல்வேறு இழையங்களிலும் செறிவாக்கப்படுகின்றது (பரவலாக்கல் கனவளவு (volume of distribution) = 200-800 L/kg). உதாரணமாக செங்குழியங்கள், ஈரல், மண்ணீரல், விழிவெண்படலம், விழித்திரை ஆகிய இழையங்களில் செறிவாகும். மருந்து விழித்திரையில் அளவுக்கதிகமாகச் செறிவதால் பார்வை மங்கல், பார்வை இழப்பு ஆகியன ஏற்பட இயலும். மருந்து உள்ளெடுப்பை நிறுத்திய பின்னரும், இவ்விழையங்களிலிருந்து சிறிது சிறிதாக வெளியிடப்படிகின்றது. இதனால் இதன் அரைவாழ்வுக் காலம் 50 மணித்தியாலங்களாகும்.
இம்மருந்தின் 60% குருதித் திரிவவிழைய புரதங்களில் இணைந்தவாறு கொண்டுசெல்லப்படுகின்றது. இதன் 50% ஈரலினாலும், 50% சிறுநீரகத்தாலும் வெளியேற்றப்படுகின்றது. இம்மருந்தை உணவுடன் அல்லது உணவு உட்கொண்டவுடன் எடுத்தல் சிறந்தது. குளோரோகுயின் 150mg வில்லைகளாகப் பாவனையில் உள்ளது. .  
பக்க விளைவுகள்:
- தலைவலி
- தோலரிப்பு
- வலிப்பு
- வாந்தி
- பார்வை மங்குதல்
- இதயத்துடிப்பில் மாறுதல்கள்
# திருவல்லம் சிறீ பரசுராம சுவாமி கோவில்

**திருவல்லம் சிறீ பரசுராம சுவாமி கோவில்** தென்னிந்தியாவின் மிகப் பழமையான கோயில்களில் ஒன்றாகும்.இது திருவனந்தபுரம் , திருவல்லத்தில் கரமணை ஆற்றின் கரையில் அமைந்துள்ளது.  
இது கேரளாவில் பரசுராமருக்கு அமையப் பெற்ற ஒரே கோவில் ஆகும்.  
கோவளம் கடற்கரையில் இருந்து 6 கி.மீ தூரத்திலும், திருவனந்தபுரம் பன்னாட்டு வானூர்தி நிலையத்திலிருந்து 5 கி.மீ. தொலைவிலும், திருவனந்தபுரத்திலிருந்து 3 கி.மீ தொலைவிலும், ஆற்றுக்கால் பகவதி கோயிலிலிருந்து 3 கி.மீ தொலைவிலும், பழஞ்சிறா தேவி கோயிலிலிருந்து 2 கி.மீ தொலைவிலும், சிறீ ஆலுக்காடு தேவி கோயிலிலிருந்து 1 கி.மீ தூரத்திலும் அமைந்துள்ளது.  
இந்த பாரம்பரிய கோவில் முக்கியத்துவம் வாய்ந்த தேசிய நினைவுச்சின்னங்களின் பட்டியலில் வைக்கப்பட்டுள்ளது.
# திருவல்லம் சிறீ பரசுராம சுவாமி கோவில்

## வரலாறு

பாண்டியன் காலத்தின் பிற்பகுதியில் 12 மற்றும் 13 ஆம் நூற்றாண்டில் இந்த கோயில் கட்டப்பட்டதாக வரலாறு கூறுகிறது.  
இந்த கோவில் கேரள தொல்பொருள் துறையால் பாதுகாக்கப்பட்ட நினைவுச்சின்னமாக கருதப்படுகிறது. இந்த கோவிலை திருவிதாங்கூர் தேவஸ்வம் வாரியம் நிர்வகிக்கிறது.  
இது தர்ப்பணம் செய்ய, அதாவது முன்னோர்களுக்கு அஞ்சலி செய்ய புகழ் பெற்ற இடமாகும்.  
பரசுராமர் கேரளாவை உருவாக்கியவர் என்றும் அதனால் அவருக்கு அமைக்கப் பெற்ற கோயில் எனவும், அவரது பக்தர்களுக்கு புனித இடமாகவும் புராணம் கூறுகிறது.  
ஆடி அமாவாசை தினத்தன்று இங்கு வரும் இந்துக்கள் கரமனை ஆற்றில் குளித்து விட்டு தமது மூதாதையர்களுக்கு நினைவு கூறும் சடங்கான தர்ப்பணம் எனும் மத சடங்கு செய்கிறார்கள்.ஆடி அமாவாசை என்பதை மலையாள மொழியில் 'கர்க்கிடக வாவு' என கூறுகிறார்கள். அன்றைய தினம் கேரளத்தில் அரசு விடுமுறை நாளாகும்.
# விக்கிப்பீடியா:Statistics/weekly/22-Mar-2020
# பாமுல புஷ்ப ஸ்ரீவாணி

**பாமுல புஷ்ப ஸ்ரீவாணி** (, பிறப்பு: ஜூன் 22 1986) எனும் ஒய். எஸ். ஆர். காங்கிரஸ் கட்சி வைச் சேர்ந்த ஆந்திரா அரசியல்வாதி ஆவார் . முன்னாள் இவர் ஆந்திராவின் துணை முதல்வர் ஆவார்.மேலும் இவர் குருபாம் சட்டமன்றத் தொகுதியில் இருந்து இரு முறை சட்டமன்ற உறுப்பினராக தேர்வு செய்யப்பட்டார் . முன்னாள் பழங்குடியினர் நலத்துறை அமைச்சராகவும் உள்ளார்.
# க. நாராயண சுவாமி

**களத்தூர் நாராயண சுவாமி** (*K. Narayana Swamy*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் கங்காதர நெல்லூர் சட்டமன்றத் தொகுதியைப் பிரதிநிதித்துவப்படுத்துகின்றார். இவர் ஒய். எஸ். ஆர். காங்கிரசு கட்சியைச் சேர்ந்தவர்.  
2019ஆம் ஆண்டில், ஒய். எஸ். ஜெகன்மோகன் ரெட்டி தலைமையிலான அமைச்சரவையில் ஆந்திரப் பிரதேசத்தின் துணை முதலமைச்சர்களில் ஒருவரானார். மேலும் இவர் கலால் மற்றும் வணிக வரித்துறை அமைச்சராகவும் பொறுப்பேற்றார்.
# அம்ஸாத் பாஷா

**அம்ஸாத் பாஷா** எனும் ஒய். எஸ். ஆர். காங்கிரஸ் கட்சி வைச் சேர்ந்த ஆந்திரா அரசியல்வாதி ஆவார் . தற்போது இவர் ஆந்திராவின் துணை முதல்வர் ஆவார்.மேலும் இவர் கடப்பா சட்டமன்றத் தொகுதியில் இருந்து இரு முறை சட்டமன்ற உறுப்பினராக தேர்வு செய்யப்பட்டார். தற்போதைய சிறுபான்மையினர் நலத்துறை அமைச்சராகவும் உள்ளார்.
# வார்ப்புரு:2019–20 coronavirus pandemic data/styles.css

/* Test this both on firefox and chrome, they implement sticky a bit differently! */
/* */
1. covid19-container {
box-sizing: -box; /* otherwise on mobile the table will stick to the gutter - see https://phabricator.wikimedia.org/T247702#5976282 */
float: ;
max-width: 100%;
max-height: 75vh;
height: 60em;
overflow: auto;
/* On some desktop browsers (firefox on linux at least), the scrollbar comes out of the element, and if we don't have some padding, it overlaps the ref column */
padding-: ;
}  
.covid-show-table {
float: ;
font-size: 75%;
}  
1. covid19-container:target .covid-show-table {
display: ;
}  
1. covid19-container:target {
max-width: ;
max-height: ;
height: auto;
overflow-y: visible;
padding-: 0;
}  
/* needs to be specific */
body th.covid-total-row {
text-align: !important;
padding-: ;
}  
@media print {
1. covid19-container {
max-width: ;
max-height: ;
height: auto;
overflow-y: visible;
padding-: 0;
}
.covid-show-table {
display: ;
}
}  
@media screen {
.covid-sticky th {
position: sticky;
/* firefox works best with 0. to show top , chrome wants 0. or it will show stuff behind. */
top: 0;
/* hack for firefox */
background-clip: padding-box;
}  
/* based on https://stackoverflow.com/questions/50361698/-style-do-not-work-with-sticky-position-element */  
.covid-sticky th:after,
.covid-sticky th:before {
content: '';
position: absolute;
: 0;
width: 100%;
}
.covid-sticky th:before {
/* make it overlap with top before scrolling */
top: -;
-top: solid #a2a9b1;
}
.covid-sticky th:after {
bottom: -;
-bottom: solid #a2a9b1;
}
}
/* Make country line wrap if on small screen */
@media only screen and (max-width: ) {
.covid-country-narrow-on-mobile {
width: 12ch;
}  
/* needs to be specific */
body th.covid-total-row {
padding-: ;
}
}  
/* For mobile devices */
@media only screen and (max-width: ) {
1. covid19-container {
/* the scrollbar problem reference above doesn't seem to be an issue on mobile, */
/* and is currently causing the table to be clipped */
/* checked iOS (Firefox, Safari, Chrome), and Android (Firefox, Chrome) */
padding-: ;
/* create space between tablbe and the section hatnote above */
margin-top: ;
}  
/* float the [show more] element to the */
.covid-show-table {
float: ;
}  
/* hide the V • T • E element */
.plainlinks.hlist.navbar.mini {
display: ;
}  
/* float the table header */
.plainlinks.hlist.navbar.mini + div {
margin: 0 !important;
float: ;
}  
/* text alignn for the country heading */
.covid-country-narrow-on-mobile {
text-align: !important;
}  
/* text alignn for the first total-row cell */
.covid-total-row:first-of-type {
text-align: !important;
}  
/* text alignn for all country names */
1. covid19-container table tbody>tr>:nth-child(2) {
text-align: ;
padding-: !important;
}  
/* reduce font-weight for all country names */
1. covid19-container table tbody>tr>:nth-child(2)>a {
font-weight: 500;
}  
}  
/* For mobile app page content service - https://en.wikipedia.org/api/rest_v1/page/mobile-html/Template:2019%E2%80%9320_coronavirus_pandemic_data */
.pcs-collapse-table-container .covid-show-table {
display:;
}
# காளி கிருஷ்ணா ஸ்ரீநிவாஸ்

**காளி கிருஷ்ணா ஸ்ரீநிவாஸ்** என்கிற நானி எனும் ஒய். எஸ். ஆர். காங்கிரஸ் கட்சி வைச் சேர்ந்த ஆந்திரா அரசியல்வாதி ஆவார். தற்போது இவர் ஆந்திராவின் துணை முதல்வர் ஆவார்.மேலும் இவர் ஏலூர் சட்டமன்றத் தொகுதியில் இருந்து மூன்று முறை சட்டமன்ற உறுப்பினராக தேர்வு செய்யப்பட்டார் . சுகாதாரம் மற்றும் குடும்ப நலத்துறை
அமைச்சராகவும் உள்ளார்.
# நீராறு அணை

**நீராறு அணை** என்பது இந்திய ஒன்றியம் தமிழ்நாட்டின் கோயம்புத்தூர் மாவட்டத்தில் அமைந்துள்ள நீர்த்தேக்கமாகும். நீராற்றின் குறுக்கே 1975 ஆம் ஆண்டு மேலணை, 1982 ஆம் ஆண்டு கீழணை என இரண்டு இடங்களில் அணைகள் கட்டப்பட்டுள்ளது. பரம்பிக்குளம் ஆழியாறு பாசன திட்டத்தின் கீழ் வரும் இந்த அணைகளின் மொத்தக் கொள்ளளவு முறையே 0.04 டி.எம்.சி மற்றும் 0.17 டி.எம்.சி ஆகும்.
# நீராறு அணை

## இடைமலையாற்றின் துணையாறு

கேரளாவில் உருவாகி தமிழ்நாட்டிற்குள் பயணித்து மீண்டும் கேரள எல்லைக்குள் பாய்ந்து இடைமலையாறு பேரியாற்றுடன் கலக்கின்றது. இடைமலையாற்றின் துணையாறாக நீராறு தமிழ்நாட்டின் இடைமலைக்குடி அருகே இணைகின்றது.
# நீராறு அணை

## சுற்றுலாத் தளம்

தமிழ்நாட்டின் புகழ்பெற்ற சுற்றுலாத் தளங்களுள் ஒன்று வால்பாறை. இங்கு வரும் சுற்றுலாப் பயணிகள் தவறாமல் காணச் செல்லும் இடங்களில் ஒன்று நீராறு அணை. நீராறு அணைப் பகுதியைச் சுற்றி இருக்கும் வனப்பகுதி யானைகள் வழித்தடமாக இருப்பதால் யானைக் கூட்டத்தின் நடமாட்டம் இப்பகுதியில் மிக அதிகமாகக் காணப்படும். யானைகள் நடமாட்டம் காரணமாக நீராறு அணைக்குச் செல்லும் சாலையில் சுற்றுலாப் பயணிகளுக்கான போக்குவரத்து அடிக்கடி நிறுத்தப்படுவது உண்டு.
# நீராறு அணை

## மேலும் பார்க்க

- ஆனைமலை
# ஜி. கிஷன் ரெட்டி

**ஜி. கிஷன் ரெட்டி** (*G. Kishan Reddy*, பிறப்பு: மே 15, 1964) என்பவர் ஒரு இந்திய அரசியல்வாதியும், சுற்றுலா,
வடகிழக்கு பிரதேச மேம்பாடு மற்றும் கலாச்சார அமைச்சரும் ஆவார். பாரதிய ஜனதா கட்சியின் தெலங்காணா தலைவராக இருந்துள்ளார். அம்பர்பெட்
சட்டமன்ற தொகுதியில் இருந்து இரு முறை வெற்றிபெற்று உள்ளார். செகந்தராபாது மக்களவைத் தொகுதியில் இருந்து நாடாளுமன்ற உறுப்பினராக உள்ளார்.
# பாவ்ரி நாச்

**பாவ்ரி நாச்** அல்லது **தார்பா நாச்** இந்தியாவின் மகாராஷ்டிரா மாநிலத்தின் மேற்கு கடற்கரை மற்றும் மலைப்பகுதிகளில் வசிக்கும் *கோக்னா* பழங்குடி சமூகத்தினரால் ஆடப்படும் பழங்குடி நாட்டுப்புற நடனம் ஆகும். இந்த நடனம் விழாக்காலங்களில் ஆண்கள் மற்றும் பெண்களால் ஆடப்படும் குழு நடனம் ஆகும். இந்த நடனத்தின் பூர்வீகம் மகாராஷ்டிரம் என்றாலும் அதனுடன் பூலோக ரீதியாக தொடர்பு கொண்டுள்ள குஜராத் மாநிலத்திலும் இந்த நடனம் ஆடப்படுகிறது.
# பாவ்ரி நாச்

## தோற்றம் மற்றும் பின்னணி

மகாராஷ்டிரா மாநிலத்தில் உள்ள மேற்குப்பகுதியின் மலைப்பாங்கான பகுதிகளில் வசிக்கும் “கோக்னா” என்ற பழங்குடி சமூகத்திலிருந்து இந்த பழங்குடி நடனம் உருவானதாகக் கூறப்படுகிறது. இந்த நடன வடிவத்தை ஆண் மற்றும் பெண் இருவரும் நிகழ்த்துகின்றனா். மேலும் இது "தார்பா" என்ற ஒரு வகை உலர்ந்த குடுவைப் பழத்தில் இருந்து தயாரிக்கப்படும் காற்றிசைக் கருவியால் இந்த நடனத்திற்கு *“தார்பா நாச்”* என்ற மற்றொரு பெயரிலும் அழைக்கப்படுகிறது. இந்த இசைக் கருவியிலிருந்து வரும் ஒலி மாறுபட்ட இசையாக உள்ளது.தார்பா இசைக் கருவி இந்த நடனத்திற்கு கூடுதல் பலம் சோ்ப்பதாக உள்ளது.
# பாவ்ரி நாச்

## நடன நுட்பம் மற்றும் நிகழ்த்துமுறை

பொதுவாக பண்டிகை காலங்களில் ஆண்களும் பெண்களும் சோ்ந்து ஆடும் இந்த நடனம் நெருக்கமான உடல் உருவாக்கத்தில் நிகழ்த்தப்படும் ஆட்டமாகும். இதில் கலைஞர்கள் ஒருவருக்கொருவர் தங்களது இடுப்பை நெருக்கமாக வைத்துக் கொண்டு நடனத்தின் போது பல்வேறு சிக்கலான வடிவங்களை உருவாக்குகின்றனா். இந்த நடன முறையை ஆடுவதற்கு பங்கேற்பாளர்களின் சிறந்த திறன்கள், தனித்த ஆற்றல் மற்றும் செயல்திறன் போன்ற அம்சங்கள் மிக முக்கியத் தேவைகளாக உள்ளன. நடனத்தின் தோற்றச் செறிவு ஆடும் கலைஞர்களின் கால் அசைவுகளில் உள்ளது. கால்களை முன்னும் பின்னும் இரு அடி அல்லது ஒரு அடி எடுத்து வைத்து மிகவும் நோ்த்தியாகவும் ஒத்திசைவாகவும் இந்த நடனம் ஆடுப்படுகிறது. இது ஒரு குழுவாக ஆடும் நடனம் மட்டுமல்ல சில வேளைகளில் தனி கழைக்கூத்து வடிவமாகவும் ஆடப்படும் நடன வடிவமும் ஆகும். தார்பா இசைக்கருவியை ஊதும் கலைஞா் மட்டும் தனித்த ஆடை அலங்காரத்துடன் இருப்பார். பழங்குடியின ஆண்கள் பாவ்ரி நாச்சை ஒரு குழுவில் தனித்தனியாகவோ அல்லது தனி ஒருவராகவோ ஆடுகிறார்கள்.பெண்களை தோளில் சுமந்து கொண்டு இசைக்கு ஏற்றவாறு வட்டமாகச் சுற்றி வருதல், ஆண்கள் ஒன்று சோ்ந்து ஒரு மனித பிரமிட்டை உருவாக்குதல் அல்லது ஒரு நடனக் கலைஞரை ஒரு தடித்த கம்பத்தில் சுற்றுவது போன்ற திறன்களை இந்த நடனம் உள்ளடக்கி உள்ளது. இது “கோக்னா” எனப்படும் பழங்குடி சமூகத்தைச் சேர்ந்த ஒரு பழங்குடி நடன பாணி. ஆகையால் இந்த நடனத்திற்கென தனியாகப் பயிற்சி மையங்கள் எதுவும் இந்தியாவிலோ அல்லது வெளிநாட்டிலோ இல்லை.
# பாவ்ரி நாச்

## உடை மற்றும் அலங்காரம்

இந்த நடனம் ஆண்களாலும் பெண்களாலும் நிகழ்த்தப்படலாம், எனவே அணியும் ஆடை அதற்கேற்ப மாறுபடும். அவை பின்வருமாறு:
# பாவ்ரி நாச்

## உடை மற்றும் அலங்காரம்

### ஆண்கள்

ஆண்கள் பயன்படுத்தப்படும் உடையில் ஒரு வெள்ளை சட்டை, ஒரு கருப்பு மேல் அங்கி, ஒரு வெள்ளை வேட்டி மற்றும் ஒரு வெள்ளை நிறத் தலைப்பாகை, தலைப்பாகை இல்லாத சமயங்களில் தலையில் கட்டிக்கொள்ள வண்ணத் துண்டுகளை கட்டிக்கொள்வா். கால்களில் சலங்கை கட்டிக் கொண்டும் ஆடுவா்.
# பாவ்ரி நாச்

## உடை மற்றும் அலங்காரம்

### பெண்கள்

பெண்கள் பொதுவாக சேலைகளையே அனிந்து கொள்வா். இருப்பினும் உடுத்தும் முறையில் பழங்குடியின பாணி தென்படுகிறது.
# இந்திய நாய் இனங்கள்

**இந்திய நாய் இனங்கள்**
நம் உள்ளூர் இயற்கையாக அமைதந்த நாய் இனங்களை இந்திய நாய் இனங்கள் என்கிறோம். பொதுவாக நாட்டு நாய் என்று அழைக்கிறோம். இந்திய நாய் இனங்கள் ராஜபாளையம், சிப்பிப்பாறை, அலங்கு, கோம்பை, மலையேறி, கன்னி போன்ற இனங்கள் மிகப் பிரபலம். இந்திய பாரம்பரிய நாய் இனங்கள் இந்தியா மட்டும் அல்லாத அண்டை நாடுகளிலும் காணப்படுகிறது. இந்திய நாய்கள் மிகவும் பாதுகாப்பாகவும் எச்சரிக்கை ஆகவும் செயல்படும் எனவே இந்த இணக்களை காவல் துறை பயன்படுத்துகிறது. இயற்கையாகவே வளர்ந்த இனமாக இருப்பதால் இந்திய காலநிலை வளர்ப்பது எளிதாக உள்ளது. சருமத்திற்கு மிகக் குறைவாக உள்ளதால் மற்ற இணங்களை விட ஒப்பீட்டளவில் சுத்தமாக இருக்கின்றன
# ஹெலினா லாங்ஹோர்ன் பவல்

**ஹெலனா லாங்ஹோர்ன் பவல் (Helena Langhorne Powell)** (1862-1942) இவர் ஒரு ஆங்கில வரலாற்றாசிரியரும் மற்றும் கல்வியாளரும் ஆவார். இவர் லீட்ஸ் பெண்கள் உயர்நிலைப்பள்ளியின் தலைமை ஆசிரியராகவும், கேம்பிரிட்ஜ் பயிற்சி கல்லூரியின் முதல்வராகவும், லான்காஸ்டர் கேட் செயின்ட் மேரிஸ் பயிற்சி கல்லூரியின் முதல்வராகவும் இருந்துள்ளார்.
# ஹெலினா லாங்ஹோர்ன் பவல்

## வாழ்க்கை

ஹெலனா லாங்கோர்ன் பவல் 1862 செப்டம்பர் 15 அன்று பிறந்தார். இவர் கிளாபம் உயர்நிலைப் பள்ளி மற்றும் கேம்பிரிட்ஜ், நியூன்ஹாம் கல்லூரியில் கல்வி பயின்றார். அங்கு இவர் 1884இல் வரலாற்றில் முதல் வகுப்பில் தேர்ச்சி பெற்றார். இவர் 1885 முதல் 1892 வரை ஆக்ஸ்போர்டு உயர்நிலைப் பள்ளியில் உதவித் தலைமையாசிரியராகவும், 1892 முதல் 1903 வரை லீட்ஸ் உயர்நிலைப் பள்ளியின் தலைமை ஆசிரியராகவும் பணி புரிந்தர். 1903 முதல் 1908 வரை கேம்பிரிட்ஜ் பயிற்சி கல்லூரியின் முதல்வராகவும், 1908 முதல் 1926 வரை செயின்ட் மேரி பயிற்சி கல்லூரியின் முதல்வராகவும் இருந்துள்ளார். இவர் 1942 சூன் 4, அன்று இறந்தார்.
# ஹெலினா லாங்ஹோர்ன் பவல்

## படைப்புகள்

- *பள்ளிகளில் மத போதனை.* *ஒரு தாள்* , 1905
- *மத ஆசிரியர்களாக பெண்கள்*, 1908
- (பதிப்பு. ) பெட் வரலாறுகள்
- *இங்கிலாந்து மக்களின் வரலாறு; டியூடர்ஸ் அண்ட் ஸ்டூவர்ட்ஸ்*, 1929
# ஹெலன் லோம்பார்ட்

**ஹெலன் லோம்பார்ட் (Helen Lombard)**, ஹெலன் காசின் கருசி என்றும் ஹெலன் கருசி விஷர் என்றும் ( 1904-1986) அழைக்கப்படும் இவர் ஒரு அமெரிக்க பத்திரிகையாளர் ஆவார். *இவர் வாஷிங்டன் வோல்ஸ்* (1941) என்ற வாஷிங்டன் வதந்திகளின் உள் புத்தகத்திற்கு மிகவும் பிரபலமானவர்.
# ஹெலன் லோம்பார்ட்

## வாழ்க்கை

ஹெலன் காசின் கருசி அமெரிக்க கடற்படையில் ஒரு அதிகாரியாக இருந்த ஸ்டீபன் காசின் என்பவரின் பேத்தியாவார். 1927ஆம் ஆண்டில் இவர் கர்னல் இமானுவேல் யூஜின் லோம்பார்ட் என்ற பிரெஞ்சு தூதரை மணந்தார். இவரது 1941 நினைவுக் குறிப்புகள், வாஷிங்டன் வால்ட்ஸ் என்பது வாஷிங்டனில் ஒரு இராஜதந்திர பணிப்பெண்ணின் வாழ்க்கையுடன் தொடர்புடையது. அவர்கள் போராட்டத்தைப் பற்றிய (1947) ஒரு வரலாற்று படைப்பாகும்.  
ஹெலன் லோம்பார்ட் பின்னர் மேரிலாந்தின் சார்லஸ் கவுண்டியைச் சேர்ந்த பீட்டர் விஷருடன் மீண்டும் இரண்டாவது திருமணம் செய்து கொண்டார். அங்கு இவர் குதிரைகளை வளர்த்தார். 1977ஆம் ஆண்டில் இவர் லா பிளாட்டாவில் உள்ள சார்லஸ் கவுண்டி நர்சிங் ஹோமில் வசிக்க சென்றார். அங்கு இவர் 1986 மே 11, அன்று இறந்தார்.
# பிரிம்ஹாம் பாறைகள்

**பிரிம்ஹாம் பாறைகள்** (*Brimham Rocks*) ஒரு காலத்தில் **பிரிம்ஹாம் செங்குத்துப் பாறைகள்** (*Brimham Crags*) என்று அழைக்கப்பட்டன. இது 183.9 எக்டேர் (454 ஏக்கர்) பரப்பளவு கொண்ட சிறப்பு அறிவியல் ஆர்வத்தின் தளம் (எஸ்.எஸ்.எஸ்.ஐ) மற்றும் புவியியல் பாதுகாப்பு ஆய்வு (ஜி.சி.ஆர்) தளமாகும். இது வடக்கு யார்க்சயரின் ரிப்பனுக்கு தெற்கே 8 மைல் (13 கி.மீ) தொலைவில் அமைந்துள்ளது. இந்தத் தளம் 1958 ஆம் ஆண்டில் சிறப்பு அறிவியல் ஆர்வத்தின் தளமாக அறிவிக்கப்பட்டது. இது பூர்ச்ச (பிர்ச்) வனப்பகுதியின் சிறிய பகுதிகளுடன் இருக்கு பருமணற்கல்லின் வெளிப்புறமாகு.ம் இது ஈரமான மற்றும் உலர்ந்த புதர்ச்செடிகள் கொண்ட நிரம்பிய பெரிய கரம்பு நிலமாகும்  
இந்தத் தளம் அதன் நீரால் அரிக்கப்பட்ட பாறைகளுக்கும் வானிலையால் அரிக்கப்பட்ட பாறைகளுக்கும் பெயர் பெற்றது. அவை 325 மில்லியன் ஆண்டுகளுக்கு முன்பு உருவானதிலிருந்து அற்புதமான வடிவங்களை எடுத்துள்ளன. 18 மற்றும் 19 ஆம் நூற்றாண்டுகளில், ஹேமான் ரூக் போன்ற பழம்பொருள் ஆர்வலர்கள் டுரூயிடுகளால் ஓரளவிற்குச் செதுக்கப்பட்டிருக்க முடியுமா என்று ஆச்சரியப்பட்டனர். இது 1860 ஆம் ஆண்டின் ஜேம்ஸ் மேக்பெர்சனின் பண்டைய கவிதைகளின் துண்டுகள் மற்றும் புதிய-டுரூயிடிசத்தில் வளரும் ஆர்வத்துடன் பிரபலமாக இருந்த ஒரு யோசனையாகும். இருநூறு ஆண்டுகளாக, சில கற்கள் டுரூயிட் சிலைகள், டுரூயிட் பலிபீடம் மற்றும் டுரூயிட் எழுதும் மேசை போன்ற கற்பனை பெயர்களைக் கொண்டுள்ளன.  
பிரிம்ஹாம் பாறைகள் அதன் புவியியல் மற்றும் மேட்டுநில வனப்பகுதி மற்றும் அமில ஈரமான மற்றும் வறண்ட வெப்ப வாழ்விடங்களின் மதிப்பு காரணமாக சிறப்பு அறிவியல் ஆர்வத் தள நிலைமையைக் கொண்டுள்ளது. அவை சிக்வீட் வின்டர்கிரீன், கவ்பெர்ரி, போக் அஸ்போடெல் மற்றும் மூன்று வகையான குட்டைப்புதர்ச்செடிகள் (ஹீத்தர்) போன்ற உள்ளூர் மற்றும் சிறப்புத் தாவர வடிவங்களை ஆதரிக்கின்றன.
# மூன்றாம் தூத்மோஸ்

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மூன்றாம் தூத்மோஸ் மம்மியும் எடுத்துச் செல்லப்பட்டது.
# மூன்றாம் தூத்மோஸ்

## ஆட்சிக் காலம்

மூன்றாம் தூத்மோசின் சிற்பம்]]  
மூன்றாம் தூத்மோஸ் பண்டைய் எகிப்தை கிமு 1479&nbsp; முதல் கிமு 1425&nbsp; முடிய 54 ஆண்டுகள் நீண்ட காலத்திற்கு ஆண்டார். மூன்றாம் தூத்மோசின் ஆட்சிக் காலம் குறித்த குறிப்புகள் அவரது படைத்தலைவர் அமென்கொதேப்-மாகுவின் கல்லறையில் குறிக்கப்பட்டுள்ளது. தூத்மோசின் 54வது ஆட்சி ஆண்டின் போது இறந்தார் என அமென்கொதேப்-மாகுவின் கல்லறையில் குறிக்கப்பட்டுள்ளது.
# மூன்றாம் தூத்மோஸ்

## மூன்றாம் தூத்மோசின் படையெடுப்புகள்

கோயிலிலில் தெய்வங்களுக்கு படையல் போடும் காட்சி]]  
போரில் திறன் படைத்த மூன்றாம் தூத்மோஸ் தனது ஆட்சியின் 20 ஆண்டுகளில் 16 முறை வெளிநாடுகளின் மீது படையெடுத்தார். இவர் போரில் நூபியா மற்றும் பண்டைய அண்மை கிழக்கின் நகரங்களில் உள்ள 350 நகரங்களைக் கைப்பற்றினார். பண்டைய அண்மை கிழக்கில் உள்ள மெசொப்பொத்தேமியாவின் யூப்பிரடீஸ் ஆற்றை முதன்முதலில் கடந்து சென்று படையெடுத்த பெருமை பெற்ற முதலாம் தூத்மோசிற்குப் பின்னர், மூன்றாம் தூத்மோஸ் மித்தானி இராச்சியத்தைக் கைப்பற்றி இப்பெருமை பெற்றார்.  
மூன்றாம் தூத்மோஸ் தனது வெளிநாட்டு படையெடுப்புகள் குறித்து கர்னாக் எனுமிடத்தில் உள்ள கடவுள் அமூன் கோயில் சுவர்களில் குறிப்புகள் எழுதிவைத்தார். இவர் படையெடுப்புகளால் தனது ஆட்சி அதிகாரத்தை வடக்கில் சிரியா முதல், தெற்கில் நூபியா வரை நிலைநாட்டினார்.மேலும் ஏஜியன் கடலில் உள்ள பல தீவுகளை தனது ஆட்சியின் கீழ் கொண்டு வந்தார்.இவர் மத்தியதரைக் கடலில் உள்ள சைப்பிரஸ் தீவு நாட்டிலிருந்தும் திறை வசூலித்தார்.இவரது இராணுவம் நடுநிலக் கடல் செல்வதற்கு போர்ப் படகுகளை பாலைவனப் பகுதிகளிலிருந்து எடுத்துச் சென்றனர்.
# மூன்றாம் தூத்மோஸ்

## இறப்பு மற்றும் அடக்கம்

மூன்றாம் தூத்மோசின் கல்லறயை மன்னர்களின் சமவெளியின் தேர் எல் பகாரி பகுதியில் கல்லறை எண் 34-இல், தொல்லியல் அறிஞர் விக்டர் லோரெட் என்பவரால் 1898-ஆம் ஆண்டில் கண்டுபிடிக்கப்பட்டது. வண்ண வணண ஓவியங்களால் அலக்கரிக்கப்பட்ட மூன்றாம் தூத்மோசின் கல்லறைச் சுவரில், இறப்புக்கு பிந்தைய வாழ்க்கைக்கான நூலின் வரிகள் முழுவதும் குறிக்கப்பட்டுள்ளது.
# மூன்றாம் தூத்மோஸ்

## இறப்பு மற்றும் அடக்கம்

### மம்மி

தேர் எல் பகாரி பகுதியில் உள்ள கல்லறை எண் 34-இல் உள்ள மூன்றாம் தூத்மோசின் நினைவுக் கோயிலில் 1881-ஆம் ஆண்டில் அவரது மம்மி கண்டுபிடிக்கப்பட்டது.
# மூன்றாம் தூத்மோஸ்

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# ரோமானா குர்னெரி

**ரோமானா குர்னெரி (Romana Guarnieri)** (1913-2004) இவர் ஒரு இத்தாலிய இடைக்காலவாதி ஆவார். 1946 ஆம் ஆண்டில் மார்குரைட் பொரேட்டை *தி மிரர் ஆஃப் சிம்பிள் சோல்ஸ்* என்ற பத்திரிகையின் ஆசிரியராக அடையாளம் காணப்பட்டவர் ஆவார்.
# ரோமானா குர்னெரி

## வாழ்க்கை

ரோமானா குர்னெரி 1913இல் ஹாக்கில் பிறந்தார். ஒரு இத்தாலிய தந்தைக்கும் மற்றும் ஒரு டச்சு தாயுக்கும் மகளாவார். இவரது இளம் வயதிலேயே இவரது பெற்றோர் பிரிந்தார்கள். இவர் நாத்திகரும் மற்றும் தியோசோபிஸ்ட்களுமான தனது தாத்தா பாட்யால் வளர்க்கப்பட்டார். தனது தாயின் இரண்டாவது திருமணத்திற்குப் பிறகு, ஒரு இத்தாலிய கட்டிடக் கலைஞருடன், இவர் இத்தாலிக்குச் சென்று ரோமில் வசித்து வந்தார். 1939ஆம் ஆண்டில் இவர் ஜெர்மன் மொழி மற்றும் இலக்கியத்தில் பிஎச்டி பெற்றார். 1938ஆம் ஆண்டில் இவர் கத்தோலிக்க பாதிரியார் கியூசெப் டி லூகா என்பவரைச் சந்தித்தார். அவருடன் எடிசியோன் டி ஸ்டோரியா இ லெட்டரதுராவை நிறுவுவதில் ஒத்துழைத்தார். பின்னர், இவர் ரோமன் கத்தோலிக்க மதத்திற்கும் மாறினார்.  
எல்'ஓசர்வடோர் *ரோமானோவில்* வெளியிடப்பட்ட ஒரு கட்டுரையில் குர்னெரி மார்குரைட் தனது படைப்பாற்றலை வெளிப்படுத்தினார்.  
1962இல் டி லூகாவின் மரணத்திற்குப் பிறகு, இவர் உருவாக்கிய *காப்பக இத்தாலியனோ பெர் லா ஸ்டோரியா டெல்லா* பீட்டேவை இயக்கியுள்ளார்.  
இவர் 2003 திசம்பர் 24 அன்று இறந்தார்.
# ஜமீலா ஹம்மாமி

**ஜமிலா ஹம்மாமி (Jamila Hammami )** இவர் சர்வதேச செஞ்சிலுவை சங்கத்தின் ஓமானில் பணித் தலைவராக உள்ளார்.
# ஜமீலா ஹம்மாமி

## வாழ்க்கை

ஜமீலா ஹம்மாமி ஐக்ஸ்-மார்சேய் பல்கலைக்கழகத்தில் கல்வி பயின்றார். இவர் 2002இல் சர்வதேச செஞ்சிலுவை சங்கத்தில் பணியாற்றத் தொடங்கினார். 2008ஆம் ஆண்டில் சவுதி அரேபியாவிலிருந்து திருப்பி அனுப்பப்பட்ட 62 ஈராக்கிய வீரர்களின் குடும்பங்களைக் கண்டுபிடிக்க ஈராக் அதிகாரிகளுக்கு இவர் அழைப்பு விடுத்தார். அந்த ஆண்டின் பிற்பகுதியில் ஈரான்-ஈராக் போரில் கொல்லப்பட்ட கிட்டத்தட்ட 250 வீரர்களின் உடல்களை சர்வதேச செஞ்சிலுவை சங்கத்தின் மூலம் பரிமாற்றம் செய்ய ஏற்பாடு செய்தார். 2010 மற்றும் 2011 ஆம் ஆண்டுகளில் இவர் காத்மாண்டுவில் பணிபுரிந்து வந்தார். நேபாள உள்நாட்டுப் போரில் தப்பியவர்களுக்கு இடைக்கால நிவாரணம் அளித்தார். 2014-5 ஆம் ஆண்டில் , லெபனானின் திரிப்போலியில் சர்வதேச செஞ்சிலுவை சங்கத்தின் குழுத் தலைவராக இருந்தார். சிரிய உள்நாட்டுப் போரிலிருந்து பரவிய ஆயுத வன்முறையால் பாதிக்கப்பட்ட சமூகங்களுடன் இணைந்து பணியாற்றினார்.
# ஆன்ட் மேன்

**ஆன்ட் மேன்** (**எறும்பு மனிதன்**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இப்பாத்திரம் எழுத்தாளர்களான ஸ்டான் லீ, லாரி லிபர் மற்றும் ஜாக் கிர்பி ஆகியோரால் உருவாக்கப்பட்டது. ஆன்ட் மேனின் முதல் தோற்றம் செப்டம்பர் 1962 இல் இருந்தது டேல்ஸ் டு ஆஸ்டோனிஷ் #35 இருந்து ஆரம்பிக்கப்பட்டது.  
எறும்பு மனிதன் கதாப்பாத்திரமான ஸ்காட் லாங் ஒரு புத்திசாலியான விஞ்ஞானி. இவரும் இவரின் குழுவும் அளவை மாற்றக்கூடிய ஒரு பொருளைக் கண்டுபிடித்தனர். ஒரு விபத்தில் இருந்து மீநாயகன் எறும்பு மனிதன் கதாபாத்திரமாக தன்னை அறிமுகப்படுத்தி கொண்டார். ஆண்ட்-மேன் (2015), கேப்டன் அமெரிக்கா: சிவில் வார் (2016), ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் இவரின் கதாபாத்திரம் அறியப்பட்டது.
# ஆன்ட் மேன்

## கற்பனையான கதாபாத்திர வாழ்க்கை வரலாறு

பல ஆண்டுகளாக பல்வேறு கதாபாத்திரங்கள் எறும்பு மனிதன் என்ற பட்டத்தை ஏற்றுக்கொண்டன, அவற்றில் பெரும்பாலானவை அவென்ஜர்ஸ்களுடன் இணைக்கப்பட்டுள்ளன.
# ஆன்ட் மேன்

## கற்பனையான கதாபாத்திர வாழ்க்கை வரலாறு

### ஹாங்க் பிம்

அசல் ஆன்ட் மேன் உயிர் இயற்பியலாளர் மற்றும் பாதுகாப்பு செயல்பாட்டு மைய நிபுணர். தனது முதல் மனைவி மரியா ட்ரோவயாவின் மரணத்திற்குப் பிறகு ஒரு மீநாயகனாக மாற முடிவு செய்தார்.
# ஆன்ட் மேன்

## கற்பனையான கதாபாத்திர வாழ்க்கை வரலாறு

### இசுகாட்காட் லாங்

ஸ்காட் லாங் ஒரு திருடன், அவர் தனது மகள் கசாண்ட்ரா "காஸ்ஸி" லாங்கை இதய நோயிலிருந்து இருந்து காப்பாற்ற எறும்பு மனிதன் உடையை திருடிய பிறகு ஆன்ட் மேன் ஆனார். தனது குற்ற வாழ்க்கையிலிருந்து சீர்திருத்தப்பட்ட லாங் என்பவர் ஹாங்க் பிம்மின் உதவியுடன் முழுநேர எறும்பு மனித வாழ்க்கையை மேற்கொண்டார். இவர் முதலில் பென்டாஸ்டிக் போர் குழுவுடன் உடன் இணைந்தார், பின்னர் அவென்ஜர்ஸ் குழுவில் முழுநேர உறுப்பினரானார்.
# ஆன்ட் மேன்

## கற்பனையான கதாபாத்திர வாழ்க்கை வரலாறு

### எரிக் ஓ கிராடி

எரிக் ஓ கிராடி ஆண்ட்-மேன் பட்டத்தை எடுக்கும் மூன்றாவது பாத்திரம். இவரின் வாழ்வில் மூன்று நெறிகள் பொய், ஏமாற்று, திருட மற்றும் கையாள விரும்பும் எரிக் தன்னுடைய சுயநலத் திட்டங்களுக்காக எறும்பு மனிதன் கவசத்தைத் திருடினார். அதில் பெண்களை கவர்ந்திழுக்க "மீநாயகன்" என்ற அந்தஸ்தைப் பயன்படுத தொடங்கினார்.
# ஆன்ட் மேன்

## திரைப்படங்கள்

- ஆன்ட்-மேன்
- கேப்டன் அமெரிக்கா: சிவில் வார்
- ஆன்ட்-மேன் மற்றும் தி வாஸ்ப்
- அவெஞ்சர்ஸ்: எண்ட்கேம்
# ஆசியபசிபிக் பொருளாதார கூட்டமைப்பின் இளைஞர் அறிவியல் விழா

**ஆசியபசிபிக் பொருளாதார கூட்டமைப்பின் இளைஞர் அறிவியல் விழா** *(APEC Youth Science Festival)* என்பது ஆசிய-பசிபிக் பொருளாதார கூட்டுறவு அமைப்பு நடத்தும் ஓர் அறிவியல் கண்காட்சி ஆகும். அறிவியல் தொழில்நுட்பத்தில் ஆர்வமுள்ள 15 முதல் 18 வயதுடைய இளையவர்களுக்கு இவ்விழா நடத்தப்படுகிறது. கற்றலுக்கான கலாச்சார தடைகளை உடைத்தல் இவ்விழா நடத்தப்படுவதன் நோக்கமாகும். முதன்முதலாக இவ்விழா 1998 ஆம் ஆண்டு சியோல் நகரில் நடைபெற்றது.  
1996 ஆம் ஆண்டு நவம்பர் 13 அன்று நடைபெற்ற இரண்டாவது ஆசிய-பசிபிக் பொருளாதார கூட்டுறவு அறிவியல் மற்றும் தொழில் நுட்ப மாநாட்டில் கொரியா குடியரசின் தலைவர் ஆ.ப. பொ. கூ. இளைஞர் அறிவியல் விழாவை நடத்த வேண்டுமென முன்மொழிந்தார்.
# ஆசியபசிபிக் பொருளாதார கூட்டமைப்பின் இளைஞர் அறிவியல் விழா

## விழாக்கள்

| ஆண்டு | இடம் | பெயர் |  |
| --- | --- | --- | --- |
| 1998 | சியோல், தென் கொரியா | சியோலிலிருந்து அஞ்சல் அட்டைகள் |  |
| 2000 | சிங்கப்பூர் | சிங்கப்பூரில் ஏழு நாட்கள் |  |
| 2004 | பீகிங், சீனா | அறிவியல், இளையோரும் எதிர்காலமும் |  |
| 2011 | பதும் தானி , தாய்லாந்து | இயற்கையிலிருந்து தொழில் நுட்பம் | } |
# வங்காளதேசத்தின் இசை

**வங்காளதேசத்தின் இசை (Music of Bangladesh )** தெற்காசியாவில் மிகவும் புகழ்பெற்ற பாடகர்கள், இசையமைப்பாளர்கள் மற்றும் தயாரிப்பாளர்கள் சிலரை வங்காளதேசம் கொண்டுள்ள. வங்காளதேச இசை பலவிதமான பாணிகளைக் கொண்டுள்ளது. மக்களின் வாழ்க்கையை ஆவணப்படுத்தும் நோக்கத்திற்காக இசை சேவை செய்துள்ளது . மேலும் ஆட்சியாளர்களால் பரவலாக ஆதரிக்கப்பட்டது. ஏறக்குறைய ஒரு நூற்றாண்டு காலப்பகுதியில் மத மற்றும் வழக்கமான பாடல் எழுதும் ஒரு நீண்ட பாரம்பரியத்தை இது கொண்டுள்ளது
# வங்காளதேசத்தின் இசை

## பாரம்பரிய இசை

### இராகப்பிரதன் கான்

வங்காளதேசத்தின் பாரம்பரிய இசை இராகங்களை அடிப்படையாகக் கொண்டது. இந்த பாடல்களை இயற்றுவதில், வட இந்திய இராகங்களின் மெல்லிசை பயன்படுத்தப்படுகிறது. சாரயகிட்டி (9 ஆம் நூற்றாண்டு) வரை, இராகங்கள் வங்காள இசையில் பயன்படுத்தப்பட்டுள்ளன. ஜெயதேவரின் கீதகோவிந்தம், படாவளி கீர்த்தனை, மங்களம் கீதம், சியாமசங்கீதம், தப்பா, பிரம்ம இசை மற்றும் தாகூர் பாடல்கள் போன்றவை ராகங்களால் ஈர்க்கப்பட்டுள்ளன. பங்களா பாடல்களில் வட இந்திய ராகங்களின் பயன்பாடு 18 ஆம் நூற்றாண்டில் தொடங்கியது. இந்த போக்கு 19 மற்றும் 20 ஆம் நூற்றாண்டுகளில் வேகத்தை அதிகரித்தது. இந்த போக்கின் முன்னோடிகள் ராம்நிதி குப்தா, காளி மிர்சா, இரகுநாத் ராய் மற்றும் பிஷ்ணுபூர் கரானாவின் நிறுவனர் இராம்சங்கர் பட்டாச்சார்யா போன்றோர். இந்த போக்கில் லக்னாவின் நவாப், வாஜித் அலி ஷா முக்கியப் பங்கு வகித்தார். 1856ஆம் ஆண்டில் அவர் பிரித்தானிய சாம்ராஜ்யத்தால் அகற்றப்பட்டு கொல்கத்தாவிலுள்ள மெட்டியாபுருசுக்கு வெளியேற்றப்பட்டார். தனது 30 ஆண்டுகால நாடுகடத்தலின் போது, இசையை, குறிப்பாக துருபாத், தப்பா, தும்ரி மற்றும் கெயல் ஆகியவற்றை அவர் ஆதரித்தார் . இது வங்காளதேச இசையில் நீடித்த தாக்கத்தை ஏற்படுத்தியது. அனைத்து பாரம்பரிய வங்காள இசையும் இந்துஸ்தானி இசையின் பல்வேறு மாறுபாடுகளை அடிப்படையாகக் கொண்டவை. இரவீந்திரநாத் தாகூர் வட இந்திய ராகங்கள் மீது ஆழ்ந்த பற்றுதலைக் கொண்டிருந்தார். தனது பாடல்களில் இவ்வகை இராகங்களை வெற்றிகரமாக அறிமுகப்படுத்தினார். அவரைத் தொடர்ந்து திவிஜேந்திரலால் ராய், ரஜனிகாந்த சென், அதுல்பிரசாத் சென் ஆகியோரும் வந்தனர் .
# வங்காளதேசத்தின் இசை

## நாட்டுப்புற இசை

### பவுல்

பவுல் என்பது வங்களாதேசத்தில் நாட்டுப்புற பாடல்களில் பொதுவாக அறியப்பட்ட வகையாகும். இது பெரும்பாலும் வங்களாதேசத்தில் சூபித்துவத்தைப் பின்பற்றுபவர்களான ஹெர்மிட்களால் இசைக்கப்படுகிறது. இன்றைய சூபிகள் முக்கியமாக தங்கள் இசையை நிகழ்த்துவதன் மூலம் சம்பாதிக்கிறார்கள். படைப்பு, சமூகம், வாழ்க்கை முறை மற்றும் மனித உணர்ச்சிகளை உள்ளடக்கிய ஆழமான அர்த்தங்களுடன் பாடல்களை வெளிப்படுத்தும் எளிய சொற்களை பவுல் பாடல்கள் உள்ளடக்கியுள்ளன. தற்போது நகரமயமாக்கல் மற்றும் மேற்கத்தியமயமாக்கல் காரணமாக பவுல் கீதம் தனது பிரபலத்தை இழந்துள்ளது.
<sup data-ve-ignore="true">&#x5B; **</sup>
# வங்காளதேசத்தின் இசை

## நாட்டுப்புற இசை

### ரவீந்திர சங்கீதம்

ரவீந்திர சங்கீதம் என்பது தாகூர் பாடல்கள் என்றும் அழைக்கப்படுகிறது. இது ரவீந்திரநாத் தாகூர் எழுதி இயற்றிய பாடல்கள் ஆகும். இந்தியாவிலும் வங்காளதேசத்திலும் பிரபலமான வங்காள இசையில் அவை தனித்துவமான பண்புகளைக் கொண்டுள்ளன. "சங்கீதம்" என்றால் இசை, "ரவீந்திர சங்கீதம்" என்றால் ரவீந்திர பாடல்கள்.  
ரவீந்திர சங்கீதம் இந்திய பாரம்பரிய இசை மற்றும் பாரம்பரிய நாட்டுப்புற இசையை ஆதாரங்களாகப் பயன்படுத்திக் கொள்கிறது.
# தோபி

**தோபி** (*Dhobi*) தொழில் சார்ந்த பெயர் ஆகும்,**தோபா** (*Dhoba*) என்பதே இந்த சமூகத்தின் உண்மையான பெயராகும்,பீகார் மற்றும் ஒரிசா,மேற்கு வங்காளம் போன்ற மாநிலங்களில் டோபா மக்கள் விவசாயம் செய்யும் தொழிலையே செய்து வந்தனர்,அதிலும் ஜார்கண்டு சுற்றிலும் இதையே முக்கிய தொழிலாக செய்துவந்துள்ளனர்,1931யில் எடுக்கப்பட்ட மக்கள்தொகை கணகெடுப்பு போது பீகார் மற்றும் ஒரிசா மாநிலத்தில் இம்மக்கள் டோபா என்றே தங்களின் ஜாதி அடையாளத்தை பதிவு செய்துள்ளனர்  
இவர்கள் இந்தியாவில் பல்வேறு மாநிலங்களில் வாழுகின்ற ஒரு இனக்குழுவினர் ஆவர்.
பல்வேறு மாநிலங்களில் வாழுகின்ற தோபிகள், பல வேறுபட்ட இன தோற்றங்களைக் கொண்டவர்களாக இருக்கக்கூடும்,காலப்போக்கில் வட இந்தியாவில் அகமணம் விதிகளால் பிணைக்கப்பட்ட ஒரு தனித்துவமான சாதியாக மாறினர். பெரும்பாலான தோபிகள் தாங்கள் வாழும் மாநிலங்களின் பழக்கவழக்கங்களையும், மரபுகளையும் பின்பற்றுகிறார்கள். உதாரணமாக வட இந்தியாவில் உள்ளவர்கள் இந்தி பேசுகிறார்கள், மகாராட்டிராவில் உள்ளவர்கள் மராத்தி பேசுகிறார்கள்.  
டோபி மக்கள் அனைத்து மதங்களையும்
தழுவியவர்கள்,இம்மக்கள் தங்களை
சத்திரிய மராட்டிய பரீத் என்று அழைத்து கொள்வார்கள்,சத்திரியர்கள் என்றால் பிராமணர்களுக்கு அடுத்து,இவர்கள் கடவுள் ராமர்யை விட தங்களை உயர்ந்த குல மக்களாகவே பார்க்கப்படுகின்றனர்,மேலும்
சீதாவை பிரிந்து 12 வருடம் வனவாசம் செய்ய காரணமே டோபி மக்கள் தான் என்றும் வரலாறு உள்ளது  
டோபி மக்கள் தங்கள் முன்னோடி கடவுளாக முனிவர் நாரதரை மட்டுமே வணங்கி வந்தனர்,கிருஷ்ணர்க்கும் பரீத் மக்களுக்கும் இடையே நடந்த சில கருத்துவேறுபாட்டால்
கிருஷ்ணர் கூட இம்மக்களுக்கு சாபம் கொடுத்ததாக வரலாறு கூறப்படுகிறது,
டோபி மக்கள் கடவுள் ராமரிடம் சீதையை ஏற்றுக்கொள்ள கூடாது என்றும் வாதிட்டனர்,ஆனால் ராமர்
சீதையை ஏற்றுக்கொண்டதும் அதனால் இம்மக்கள் தங்களை ராமரின் குலத்தை விட மேல் நோக்கிய குலமாகவே தங்களை பார்க்கின்றனர்  
கடவுள் ராமர் சீதையின் இந்த வரலாற்றில் டோபி மக்களின் பங்களிப்பு பற்றிய வரலாறுகளை பெரும்பாலான மக்கள் ஏற்றுகொள்வது இல்லை, காரணம் பரீத் மக்களின் தாழ்வான செயல் மற்றும் தாழ்வான தொழிலே
இருப்பினும் டோபி மக்கள் தங்களை பிராமணர்களுக்கு அடுத்து தங்களின் குலம் உயர்ந்தது என எண்ணுகிறார்கள்,மேலும் டோபி மக்கள் தங்களுடன் நாவிதர்
(barber),குலாலா
(potter) போன்ற மக்களையும் இணைத்து கொன்டுள்ளனர்.
# தோபி

## மக்கள் தொகை

### ஆந்திரா

ஆந்திராவில், இவர்களை ராஜாகர்கள் என்று அழைக்கின்றனர். இவர்கள் மொத்த மக்கள் தொகையில் 12% ஆகும்.
# தோபி

## மக்கள் தொகை

### பீகார்

பீகாரில் உள்ள தோபி சமூகம் மொத்த மக்கள் தொகையில் 6% ஆகும். இவர்கள் பூர்ணியா மற்றும் கிழக்கு சம்பாரண் மாவட்டங்களில் அடர்த்தியாக வாழுகின்றனர். பீகாரில் உள்ள தோபி சமூகம் பட்டியல் சாதி பிரிவில் உள்ளது.
# தோபி

## மக்கள் தொகை

### அரியானா

அரியானாவின் தோபிகள் பஞ்சாப் மற்றும் ராஜஸ்தானிலிருந்து வந்தவர்களாக கருதப்படுகிறது. இவர்கள் மாநிலம் முழுவதும் பரவலாக வாழுகின்றனர். மற்ற இந்து சமூகங்களைப் போலவே, இவர்களும் கோத்திரங்கள் என்று அழைக்கப்படும் குலங்களாகப் பிரிக்கப்பட்டுள்ளனர். இவர்களின் முக்கிய தொழில் துணி துவைத்தல் மற்றும் உலர்த்துதல் ஆகும். சிறிய எண்ணிக்கையிலான தோபி குறுவிவசாயிகளாகவும் உள்ளனர். இவர்கள் இதர பிற்படுத்தப்பட்ட வகுப்பினராக வகைப்படுத்தப்பட்டுள்ளனர். இவர்கள் தாவனகரே, சித்ரதுர்கா, ரைச்சூர் மற்றும் சீமக்கா மாவட்டங்களில் அடர்த்தியாக வாழுகின்றனர். இவர்கள் இதர பிற்படுத்தப்பட்ட வகுப்பினராக வகைப்படுத்தப்பட்டுள்ளனர்.
# தோபி

## மக்கள் தொகை

### மகாராட்டிரம்

மகாராட்டிராவில் தோபிகள் மாநிலம் முழுவதும் காணப்படுகின்றனர். மேலும் இவர்களை பரித் என்றும் அழைக்கப்படுகின்றன. இவர்கள் முதலில் ராஜ்புத் சமூகத்தைச் சேர்ந்தவர்கள் என்றும், குறிப்பாக சௌகான் குலத்தைச் சேர்ந்தவர்கள் என்றும் கூறுகின்றனர். இவர்கள் இதர பிற்படுத்தப்பட்ட வகுப்பினராக வகைப்படுத்தப்பட்டுள்ளனர். இவர்கள் தங்களுக்குள் மராத்தியும், வெளியாட்களுடன் இந்தியும் பேசுகிறார்கள்.
# தோபி

## மக்கள் தொகை

### தமிழகம்

தமிழகத்தில் தோபிகளை வண்ணார் என்று அழைக்கிறார்கள்.
# தோபி

## குறிப்பிடத்தக்க நபர்கள்

- சிந்தாமோனி டோபா - மேற்கு வங்காளத்தில் தால்பம் என்னும் பகுதியை ஆட்சி செய்த மன்னர் ஆவார்
- காட்கே மஹராஜ் - இந்திய சமுதாய மறுமலர்ச்சியாளர்
# வார்ப்புரு:Infobox Site of Special Scientific Interest

| image2 =  
| label1 = தேடல் பகுதி
| class1 = பிராந்தியம்
| data1 = }
| label2 = கட்டக் குறிப்பு
| data2 = }
| label3 = ஆள்கூறுகள்
| data3 =
| label4 = ஆர்வம்
| class4 = category
| data4 = }
| label5 = பரப்பளவு
| class5 = குறிப்பு
| data5 = }
| label6 = அறிவிப்பு
| data6 = }
| label7 = அமைவிட நிலவரை
| data7 = }  
| below =
}  
}}<noinclude></noinclude>
# Module:Location map/data/United Kingdom North Yorkshire

return {
name = 'North Yorkshire',
top = 54.67,
bottom = 53.60,
= -2.60,
= -0.10,
image = 'North Yorkshire UK location map.svg',
image1 = 'North Yorkshire UK relief location map.jpg'
}
# சந்திரிகா தாண்டன்

**சந்திரிகா டாண்டன் (Chandrika Tandon)** இவர் ஒரு இந்திய-அமெரிக்க தொழிலதிபரும் மற்றும் கிராமி விருதுக்கு பரிந்துரைக்கப்பட்ட கலைஞரும் ஆவார். இவர், தாண்டன் கேபிடல் அசோசியேட்ஸ் என்ற வணிக ஆலோசனை நிறுவனம் மற்றும் லிங்கன் நிகழ்த்து கலை மையம் போன்றவற்றின் இயக்குநர் குழுவிலும் மற்றும் பெர்க்லீ இசைக் கல்லூரியின் ஆலோசனைக் குழுவின் உறுப்பினராகவும் உள்ளார்.  
தாண்டன் நியூயார்க் பல்கலைக்கழகத்தின் அறங்காவலர் குழுவின் துணைத் தலைவராகவும், இப்பல்கலைகழக முதல்வரின் உலகளாவிய அமைப்பின் தலைவராகவும், தாண்டன் பொறியியல் பள்ளிக் குழுவின் தலைவராகவும் உள்ளார். இவர் பெயரிடும் உரிமையை 2014இல் $ 100 மில்லியனுக்கு கொண்டு வந்தார். இவர் நியூயார்க் பல்கலைக்கழகத்தின் ஸ்டெர்ன் வணிகப்பள்ளி மேல்ய்ம் இவர் நியூயார்க் பல்கலைக்கழகத்தின் லாங்கோன் சுகாதார மையத்தின் அமைப்புகளிலும் பணியாற்றுகிறார்.
தாண்டன் ஆல்பர்ட் கல்லடின் பதக்கம், வால்டர் நிக்கோல்ஸ் பதக்கம், மற்றும் பாலிடெக்னிக் பதக்கம் ஆகியவற்றைப் பெற்றுள்ளார்.  
இவர் நான்கு இசைத் தொகுப்புகளை வெளியிட்டுள்ளா. "சோல் கால்" என்ற இசைத் தொகுப்பிற்கு கிராமி விருதுக்கான பரிந்துரையைப் பெற்றார். 2018 இல் , இவர் உலக இந்து காங்கிரசின் பேச்சாளராக இருந்தார்.
# சந்திரிகா தாண்டன்

## ஆரம்ப கால வாழ்க்கை

சந்திரிக்கா தமிழ்நாட்டின் சென்னையில் ஒரு தமிழ் குடும்பத்தில் பிறந்தார். இவர் தனது சகோதரி இந்திரா நூயியுடன் சேர்ந்து தியாகராய நகரில் உள்ள ஹோலி ஏஞ்சல்ஸ் ஆங்கிலோ இந்தியன் மேல்நிலைப் பள்ளியில் பள்ளிப்படிப்பை முடித்தார் . பின்னர் சென்னை கிறித்துவக் கல்லூரி மற்றும் அகமதாபாத்தின் இந்திய மேலாண்மை கழகம் ஆகியவற்றிலிருந்து வணிகப் பட்டங்களைப் பெற்றார்.
# சந்திரிகா தாண்டன்

## வணிக வாழ்க்கை

தாண்டன், ஒரு அமெரிக்க மேலாண்மை ஆலோசனை நிறுவனமான மெக்கின்ஸி amp; கம்பெனியில் பங்குதாரராக தேர்ந்தெடுக்கப்பட்ட முதல் இந்திய-அமெரிக்க பெண்ணாவார் ஆவார்.  
இவர் 1992இல் தாண்டன் கேபிடல் அசோசியேட்ஸ் என்ற வணிக நிறுவனத்தை நிறுவினார். மேலும், சேஸ் மன்ஹாட்டன் கார்ப்பரேஷன், அமெரிக்கா, யூனிபான்கோ (பிரேசில்), சன்கார்ப்-மெட்வே லிமிடெட் (ஆஸ்திரேலியா), கடற்படை நிதிக் குழு, அமெரிக்க வங்கி, ரபோபங்க் மற்றும் ஏபிஎன் அம்ரோ உள்ளிட்ட பல நிறுவன வாடிக்கையாளர்களுக்கு ஆலோசனை வழங்கியுள்ளார்.
# சந்திரிகா தாண்டன்

## உதவி

நியூயார்க் பல்கலைக்கழகத்தின் தாண்டன் பொறியியல் பள்ளிக்கு அமெரிக்க டாலரில் 100 மில்லியன் உதவித்தொகை வழங்கினார். இதௌ இந்திய அமெரிக்கரின் மிகப்பெரிய நன்கொடையாகும். அமெரிக்க இந்தியா அறக்கட்டளையின் &nbsp; &ndash; அறங்காவலராகவும் பணியாற்றியுள்ளார். (2005 &ndash; 2011)
# சந்திரிகா தாண்டன்

## கல்வி மற்றும் நிர்வாகம்

அமெரிக்காவின் நியூயார்க் பல்கலைக்கழகத்தில் துணைத் தலைவர் மற்றும் அறங்காவலர் குழுவில் பணியாற்றினார். நியூயார்க் பல்கலைக்கழகத்தில் முதல்வரின் உலகளாவிய அமைப்பின் தலைவராக பணியாற்றினார். நியூயார்க் பல்கலைக்கழகத்தின் ஸ்டெர்ன் வணிக்கப்பள்ளியின் உறுப்பினராகவும், அதன் மேற்பார்வையாளர் குழுவிலும் செர்ந்து பணியாற்றி வருகிறார். அமெரிக்காவின் நியூ ஹேவன், சி.டி யில் அமைந்துள்ள, யேல் பல்கலைக்கழகத்தின் உறுப்பினராகவும், சர்வதேச நடவடிக்கைகள் குறித்த முதல்வரின் அமைப்பிலும் உள்ளார். அமெரிக்காவின் பாஸ்டன், பெர்க்லீ இசைக் கல்லூரியின் உறுப்பினர் மற்றும் முதல்வரின் ஆலோசனைக் குழுவிலும் இருக்கிறார். உலகெங்கிலும் உள்ள தற்கால மேற்கத்திய இசை பயிற்சிக்கான தாண்டன் குளோபல் பள்ளிகளுக்கு நிறுவனராகவும் தாண்டன் இருக்கிறார். இந்தியாவின் தமிழ்நாட்டிலிலுள்ள சென்னையில் சென்னை கிறித்துவக் கல்லூரியின், உலகத்தரம் வாய்ந்த வணிகத் திட்டத்தின் நிறுவனராகவும் மற்றும் பங்களிப்பாளராகவும் இருக்கிறார்.
# ஆபிரகாம் கௌலி
# பஞ்சாப் கரானா

**பஞ்சாப் காரனா (Punjab Gharānā)** சில நேரங்களில் பஞ்சாபி என்றும் அழைக்கப்படும் இது இன்றைய பாக்கித்தானிலும் மற்றும் இந்தியாவிலும் பிளவுபட்டுள்ள பஞ்சாப் பிராந்தியத்தில் தோன்றிய கைம்முரசு இணையை வாசிக்கும் ஒரு பாணி மற்றும் நுட்பமாகும்.
# பஞ்சாப் கரானா

## கைம்முரசு இணை மேதைகள்

### அல்லா ரக்கா (1919-2000)

ஆசிரியர்: இரண்டாம் மியான் காதிர் பக்ஷ் அல்லா ராகா கான் இருபதாம் நூற்றாண்டின் மிகவும் பிரபலமான மற்றும் பரவலாக பதிவு செய்யப்பட்ட கைம்முரசு இணை இசைக்கலைஞர்களில் ஒருவராவார். கைம்முரசு இணைக்கு ,. . உஸ்தாத் அல்லா ராக்கா அத்தகைய கலைஞராக இருந்தார். இவரது கருவியில் முன் எப்போதும் அனுபவிக்காத ஒரு அந்தஸ்தையும் மரியாதையையும் கொண்டு வந்தார். இவர் 1940களின் பிற்பகுதியில் லாகூரிலிருந்து மும்பைக்கு குடிபெயர்ந்தார். மேலும் 1962ஆம் ஆண்டு முதல் இந்திய இசை வல்லுநரும் மற்றும் சித்தார் வாசிப்பாளருமான ரவிசங்கர் தனது வழக்கமான துணையாக இவரைத் தக்க வைத்துக் கொண்டபோது, மக்கள் பார்வையில் இருப்பதற்கான வாய்ப்பை முழுமையாகப் பயன்படுத்திக் கொண்டார். ராகா கைம்முரசு இணைக் கலையை பிரபலப்படுத்தினார். உலகம் முழுவதும் நிகழ்ச்சிகளை நிகழ்த்தினார். இவரது கருவியின் அந்தஸ்தையும் மரியாதையையும் உயர்த்தினார். அப்பாஜி என்று தனது சீடர்களால் அன்பாக அறியப்பட்ட இவர் புகழ்பெற்ற கர்நாடக இசைக்கலைஞர்கள் மற்றும் பிற இந்துஸ்தானி கலைஞர்களுடன் இசைப்பதன் மூலம் கர்நாடக இசைக்கும் இந்துஸ்தானி இசைக்கு இடையிலான இடைவெளியைக் குறைத்தார். ராக் அன் ரோலில் முன்னணி அமெரிக்க தாளவாதிகளான கிரேட்ஃபுல் டெட்'ஸ் மிக்கி ஹார்ட் போன்றவர்கள் இவரைப் பாராட்டினர். மேலும், இவரது நுட்பத்தைப் படித்தனர். ரக்கா ஜாஸ் மேதை பட்டி ரிச்சு என்பவருடன் இணைந்து, 1968இல் ஒரு இசைத் தொகுப்பை பதிவு செய்தார். இவரது தொடர்ச்சியான அற்புதமான இசை நிகழ்ச்சிகள்ள் கைம்முரசு இணையை உலகம் முழுவதும் ஒரு பழக்கமான தாள கருவியாக மாற்றின. 1985ஆம் ஆண்டில், பஞ்சாப் கரானாவின் பாரம்பரியத்தில் இளம் கைம்முரசு கலைஞர்களுக்கு பயிற்சி அளிக்க உஸ்தாத் அல்லா ராக்கா இசைப்பள்ளி ஒன்றை நிறுவினார். உஸ்தாத் அல்லா ராகா 2000 பிப்ரவரி 3, அன்று இறந்தார். உண்மையிலேயே நம் காலத்தில் இந்தியாவிலிருந்து வெளிவந்த மிக முக்கியமான மற்றும் செல்வாக்கு மிக்க கலைஞர்களில் ஒருவராகத் திகழ்ந்தார்.
# பஞ்சாப் கரானா

## கைம்முரசு இணை மேதைகள்

### மியான் சௌகத் உசேன் கான் (1930-1996)

ஆசிரியர்கள்: பண்டிட் ஹிரலால் & மியான் காதிர் புக்ஷ் இதுவரை பதிவுசெய்யப்பட்ட மிகவும் தனித்துவமான சுர் / தொனியால் வகைப்படுத்தப்பட்ட மியான் சௌகத் உசேன் கான் தெற்காசியாவின் மிகச்சிறந்த இசைக்கலைஞர்களில் ஒருவராக உள்ளார். வட இந்திய பாரம்பரிய இசையில் மிக உயர்ந்த தரவரிசை பெற்ற "மியான்" (அறிவைக் கொண்டவர் என்று பொருள்) என்ற பட்டத்தை வழங்கிய பஞ்சாப் கரானாவின் கடைசி கைம்முரசு இணை கலைஞர் இவர். இதனால் இவர் தனது ஆசிரியர் மியான் காதிர் பக்ஷுக்குப் பிறகு பஞ்சாப் கரானாவின் மிகச் சிறந்த கைம்முரசு இணைக் கலைஞராகக் கருதப்படுகிறார்.  
சௌகத் உசேன் தானே சுயமாக இசையமைத்த கைதாக்கள் மூலம் இசையுலகில் தனிப் புகழ் பெற்றார். அவை இப்போதும் இவரது மாணவர்களால் பெருமையுடன் இசைக்கப்படுகின்றன. இவர் "டெட்-தீட்" பாடத்தில் தேர்ச்சி பெற்றவர். இந்த விஷயத்தில் அவரது கைதாக்கள் கைம்முரசு இணை அனைத்து கரானாக்களிலும் சிறந்தவை. 3 விரல் தேரே-கெட்டேவின் இவரது பாணி இசை இசை தெரிந்த பார்வையாளர்களிடையே விமர்சன புகழைப் பெற்றது.
# பஞ்சாப் கரானா

## கைம்முரசு இணை மேதைகள்

### ஜாகிர் உசேன் (பிறப்பு 1951) இப்போது 69 வயது

ஆசிரியர் / தந்தை: உஸ்தாத் அல்லா ரக்கா  
ஜாகிர் உசேன் நவீன யுகத்தின் மிகவும் பிரபலமான மற்றும் செல்வாக்கு மிக்க கைம்முரசு இணைக்கலைஞர் ஆவார். உஸ்தாத் ஜாகிர் உசேன் மற்ற கைம்முரசு இணைக்கலைஞர்களை விட அதிகம், இவர் ஒரு இசை நிகழ்வு, இவர் கைம்முரசு இணை மற்றும் அதை வாசிக்கும் இசைக்கலைஞர்களைப் பற்றி நாம் நினைக்கும் விதத்தை மாற்றியுள்ளார். அல்லா ரக்காகானின் மகனான, இவர் ஒரு குழந்தை அதிசயமாவார். தனது பன்னிரண்டு வயதிற்குள் சுற்றுப்பயணம் செய்து கொண்டிருந்தார். இவர் 1970இல் அமெரிக்காவிற்குச் சென்றார். ஆண்டுக்கு 160க்கும் மேற்பட்ட கச்சேரி தேதிகளை உள்ளடக்கிய ஒரு சர்வதேச வாழ்க்கையைத் தொடங்கினார். இவர் பல இசைத் தொகுப்புகள் மற்றும் ஒலிப்பதிவுகளை இயற்றி பதிவு செய்துள்ளார். மேலும் இவரது பல குழுக்களுக்கும் ஒத்துழைப்புகளுக்கும் ஒரு இசையமைப்பாளராக பரவலான அங்கீகாரத்தைப் பெற்றுள்ளார்.
# கிளியோபாட்ராவின் ஊசி

நிறுவிய கிளியோபாட்ராவின் ஊசி, பாரிஸ்]]  
**கிளியோபாட்ராவின் ஊசி** (**Cleopatra's Needle**) பண்டைய எகிப்தின், புது எகிப்திய இராச்சியத்தை ஆண்ட 18-ஆம் வம்ச பார்வோன் மூன்றாம் தூத்மோஸ் மற்றும் 19-ஆம் வம்ச பார்வோன் இரண்டாம் ராமேசஸ் எழுப்பிய ஊசி போன்ற செங்குத்தான மூன்று கல்தூபிகள் ஆகும். கிபி 1819-இல் அலெக்சாந்திரியா, அல்-உக்சுர் மற்றும் ஹெலியோபோலிஸ் நகரங்களை தொல்லியல் அகழ்வாய்வு செய்கையில் கண்டெடுக்கப்பட்ட இக்கல்தூபிகளுக்கு பின்னர் பிரான்சு நாட்டவர்கள் கிளியோபாட்ராவின் ஊசிகள் எனப்பெயரிட்டனர். பண்டைய எகிப்தை கிமு 332 முதல் கிமு 32 முடிய ஆண்ட தாலமி வம்சத்தின் ஏழாம் கிளியோபாற்றாவுக்கும் இக்கல்தூபிகளுக்கும் எவ்வித தொடர்பும் இல்லை. 19-ஆம் நூற்றாண்டில் இந்த மூன்று கல்தூபிகளை சீரமைத்து அதில் ஒன்று நியுயார்க் நகரத்திலும், ஒன்று இலண்டன் நகரத்திலும், ஒன்று பாரிசு நகரத்திலும் காட்சிக்கு வைக்கப்பட்டுள்ளது.
# கிளியோபாட்ராவின் ஊசி

## கிளியோபாட்ராவின் கல்தூபி, இலண்டன்

இலண்டன் கிளியோபாட்ரா ஊசி, எகிப்தின் பார்வோன் மூன்றாம் தூத்மோஸ் கிமு 1450-இல் ஹெலியோபோலிஸ் நகரத்தில் நிறுவினார்.
இந்த கிளியோபாட்ரா ஊசியை, கிபி 1819-இல் எகிப்திய மன்னர் முகமது அலி பாட்சா, ஐக்கிய இராச்சியத்திர்ற்கு பரிசாக வழங்கினார். சில காரணங்களுக்காக இது எகிப்திலே இருந்தது. பின்னர் 1877-இல் இது இலண்டனுக்கு எடுத்துச்செல்லப்பட்டது.
# கிளியோபாட்ராவின் ஊசி

## கிளியோபாட்ராவின் கல்தூபி, நியுயார்க்

நியுயார்க் கிளியோபாட்ரா ஊசியை, எகிப்திய இசுலாமிய சுல்தான் முகமது அலி பாட்சாவால், ஐக்கிய அமெரிக்காவுக்கு பரிசாக வழங்கப்பட்டது.இது நியூயார்க் நகர மையப் பூங்காவில் உள்ளது.
# கிளியோபாட்ராவின் ஊசி

## கிளியோபாட்ராவின் கல்தூபி, பாரிஸ்

எகிப்தின் பார்வோன் இரண்டாம் ராமேசஸ் என்பவர் அல்-உக்சுர் எனுமிடத்தில் நிறுவிய இந்த கல்தூபியை, கிபி 1828-இல் எகிப்தின் சுல்தான் முகமது அலி பாட்சா பிரான்சு மன்னருக்கு அன்பளிப்பாக வழங்கினார்.
# கிளியோபாட்ராவின் ஊசி

## இதனையும் காண்க

- சென் மோதிரம்
- ஆங்க் (எகிப்தியச் சின்னம்)
- குறுங்கல்வெட்டு (பண்டைய எகிப்து)
- பண்டைய எகிப்திய அரசமரபுகள்
# ஒடுக்கம்

**ஒடுக்கம்** (*Quarantine*) என்பது பெரும்பாலும் நோய் அல்லது தீங்குயிர் போன்றவை பரவாமல் தடுக்கும்பொருட்டு மக்களின் இயக்கத்தின்மீதும் சரக்குகளின் போக்குவரத்தின்மீதும் இழைக்கும் ஒருவகைத் தடையாகும். அதாவது மக்களையும் சரக்குகளையும் ஒடுக்கும் நடவடிக்கையாகும். சில சமயங்களில் மக்கள் தாங்களே ஒடுங்கிக்கொள்வதுமுண்டு. அந்த ஒடுக்கம் தன்னொடுக்கம் (self-quarantine) ஆகும்.  
உறுதிப்படாத நோய்த்தீர்மானம் கிடைக்காவிட்டாலும் ஏற்கெனவே தொற்றுநோயோடு தொடர்புகொண்டிருக்கலாம் என்று ஐயத்திற்காளாவோரின் இயக்கத்தடைக்கே பெரும்பாலும் இந்தக் கிளவி வழங்குகிறது. இருப்பினும் இந்தக் கிளவி மருத்துவத் தனிமைப்பாடு என்னும் கிளவிக்கு ஈடாகவும் அடிக்கடி வழங்குகிறது; ஆயினும் மருத்துவத் தனிமைப்பாடு என்பது தங்களுக்குத் தொற்றுநோய் தொற்றியுள்ளது என்று உறுதிப்பட்ட நோய்த்தீர்மானம் உடையவர்களை உடல்நலம் வாய்ந்த பிற மக்களினின்றும் தனிமைப்படுத்தும் நடவடிக்கையைக் குறிக்கும்.
# ஹெலியோபோலிஸ்

பாயும் நைல் நதி வடிநிலத்தில் ஹெலியோபோலிஸ் நகரத்தின் அமைவிடம்]]  
**ஹெலியோபோலிஸ்** (**Heliopolis** - **City of the sun**) பண்டைய எகிப்திய மொழியில் ஹெலியோபோலிஸ் என்பதற்கு **சூரிய நகரம்** எனப்பொருள்படும். பண்டைய எகிப்தின் கீழ் எகிப்து பிரதேசத்தில் அமைந்த பண்டைய நகரம் ஆகும். இந்நகரம் எகிப்தின் பதிமூன்றாம் வம்ச பார்வோன்களுக்கு தலைநகரமாக விளங்கியது. தற்போது இந்நகரம் கெய்ரோ புறநகருக்கு வடகிழக்கில் அயின் சாம்ஸ் எனுமிடத்தில் உள்ளது.  
இந்நகரம் பண்டைய எகிப்தின் துவக்க கால அரசமரபினர்களுக்கு தலைநகராக விளங்கியது. பழைய எகிப்து இராச்சியம் மற்றும் எகிப்தின் மத்திய கால இராச்சிய ஆட்சிக் காலங்களில் இந்நகரம் பெரிதாக விரிவாக்கப்பட்ட்து. பிற்காலத்தில் இதனருகில் புதிதாக கெய்ரோ நகரம் உருவானதால், ஹெலியோபோலிஸ் நகரத்தின் முக்கியத்துவம் குன்றியது. தற்போது இந்நகரத்தில் அழிபாடுகள் மட்டும் எஞ்சியுள்ளது.  
12-ஆம் வம்ச பார்வோன் முதலாம் செனுஸ்ரெத் ஹெலியோபோலிஸ் நகரத்தில் நிறுவிய இரா எனும் சூரியக் கடவுளுக்கு அர்ப்பணிக்கப்பட்ட 69 அடி உயர கல்தூபி மட்டும் எஞ்சியுள்ளது.
# ஹெலியோபோலிஸ்

## இதனையும் காண்க

- பண்டைய எகிப்திய அரசமரபுகள்
# பாகிஸ்தானின் இசை

**பாக்கித்தானின் இசை (Music of Pakistan)** என்பது தெற்காசியாவின் பல்வேறு பகுதிகளிலிருந்தும் மத்திய ஆசிய, மத்திய கிழக்கு மற்றும் நவீனகால மேற்கத்திய பிரபலமான இசை தாக்கங்களிலிருந்தும் மாறுபட்ட கூறுகளை உள்ளடக்கியது. இந்த பல தாக்கங்களுடன், ஒரு தனித்துவமான பாக்கித்தான் ஒலி வெளிப்பட்டுள்ளது.
# பாகிஸ்தானின் இசை

## பாரம்பரிய இசை

பாக்கித்தானின் பாரம்பரிய இசை தெற்காசியாவின் பாரம்பரிய இசையை அடிப்படையாகக் கொண்டது. இது பிராந்தியத்தை ஆட்சி செய்த பல்வேறு சாம்ராஜ்யங்களால் ஆதரிக்கப்பட்டு பாரம்பரிய மற்றும் இந்துஸ்தானி இசை உட்பட பல வகை பாரம்பரிய இசையைப் பெற்றது. பாக்கித்தானின் பாரம்பரிய இசையில் 'சுர்' (இசைக் குறிப்பு) மற்றும் 'லை' (ரிதம்) ஆகிய இரண்டு முக்கிய கொள்கைகள் உள்ளன. இசைக் குறிப்புகளை ஒரு அளவுகோலாக முறையாக அமைப்பது ஒரு இராகம் என்று அழைக்கப்படுகிறது. ஒரு சுழற்சியின் ஏற்பாடு தாளம் என்று அழைக்கப்படுகிறது. ஒரு நிகழ்ச்சியின் போது இதன் மேம்பாடு முக்கியப் பங்கு வகிக்கிறது.
# பாகிஸ்தானின் இசை

## கரானாக்கள்

பாரம்பரிய இசையின் கரானாக்களிலிருந்து பல குடும்பங்கள் தங்கள் முன்னோர்களிடமிருந்து இசையைப் பெற்றன. இன்றும் அதை நிகழ்த்துகின்றன. சில பிரபலமான கரானாக்கள்: **குவால் பச்சா கரானா** ( உஸ்தாத் நுசுரத் பதே அலி கான் மற்றும் ரஹத் நுசுரத் பதே அலி கான் ஆகியோர் இந்த கரானாவைச் சேர்ந்தவர்கள்), மற்றும் பாட்டியாலா கரானா (சபகத் அமானத் அலிகான் இந்த கரானாவைச் சேர்ந்தவர்). ஒரு முக்கிய சித்தார் கலைஞரும் ஒரு சூபி பாடகருமான உஸ்தாத் குலாம் பரித் நிஜாமி சேனியா கரானாவைச் சேர்ந்தவர் ஆவார். பாக்கித்தானில் பாரம்பரிய இசையை வழங்கும் பிற கரானாக்களின் எண்ணிக்கையும் உள்ளது. உஸ்தாத் பதர் உஸ் ஜமான் போன்ற சில பாரம்பரிய இசைக்கலைஞர்கள் எந்த பிரபலமான கரானாவையும் சேர்ந்தவர்கள் அல்ல. ஆனால் பாரம்பரிய இசையை பெரிதும் வழங்கியுள்ளனர். புகழ்பெற்ற சித்தார் கலைஞர் முகமது **ஷெரீப் கான் பூஞ்ச்வாலே** சித்தாரின் பூஞ்ச் கரானாவைச் சேர்ந்தவர். உஸ்தாத் ரைஸ் கான் பாகிஸ்தானின் மற்றொரு முக்கிய சித்தார் கலைஞர் ஆவார்.
# பாகிஸ்தானின் இசை

## கைம்முரசு இணை

சௌகத் உசைன், தாரி கான் மற்றும் தபோ கான் ஆகியோர் பாக்கித்தானில் இருந்து பாரம்பரியமாக கைம்முரசு இணை வாசிப்பதை வெளிப்படுத்தியவர்கள். பாக்கித்தானின் கடைசி மீதமுள்ள பகவாஜ் வீரர்களில் ஒருவரான தலிப் உசைன், பஞ்சாப் கரானா பாணியின் முரசு வகை கருவிகளின் அங்கீகரிக்கப்பட்ட பயிற்சியாளராக இருந்தார்.
# பாகிஸ்தானின் இசை

## கைம்முரசு இணை

### சொற்பிறப்பு

கவிதைகளில், **கசல்** என்பது ஒரு கவிதை வடிவமாகும், இது ஒரு ரைம் மற்றும் பல்லவியைப் பகிர்ந்து கொள்ளும் இணைகளைக் கொண்டுள்ளது. ஒவ்வொரு வரியும் ஒரே மீட்டரைப் பகிர்ந்து கொண்டிருக்கும். சொற்பிறப்பியல் ரீதியாக, இந்த வார்த்தை உண்மையில் "ஒரு வனப்புமிக்க சிறுமானின் மரண அழுகை" எனக் குறிக்கிறது. இந்த விலங்கு கிசால் என்று அழைக்கப்படுகிறது. இதிலிருந்து கேசெல்ஸ் என்ற ஆங்கில வார்த்தை அல்லது உருது மொழியில் கஸ்தோரி ஹரன் (ஹரன் மானைக் குறிக்கிறது) என வந்திருக்கலாம்.
# பாகிஸ்தானின் இசை

## கைம்முரசு இணை

### வகை

கசல்கள் பாரம்பரியமாக காதல், பிரிப்பு மற்றும் தனிமையின் வெளிப்பாடுகள் ஆகும். இழப்பு அல்லது காதலனைப் பிரித்தல் மற்றும் அந்த வலியையும் மீறி அன்பின் அழகு ஆகிய இரண்டின் கவிதை வெளிப்பாடாக ஒரு கசல் இருக்கும். பாரம்பரியமாக ஆங்கிலத்தில் எழுதப்பட்ட பெரும்பாலான கவிதை வடிவங்களை விட கசலின் கட்டமைப்பு தேவைகள் மிகவும் கடுமையானவை. அதன் பாணியிலும் உள்ளடக்கத்திலும் இது ஒரு வகையாகும், இது காதலர்களிடையே காதல் மற்றும் பிரிவினை என்ற மைய கருப்பொருளைச் சுற்றியுள்ள பல்வேறு வெளிப்பாடுகளை ஆய்வு செய்துள்ளது.  
பரஸ்பர அன்பைப் பற்றிய ஒருவரின் உணர்வுகளின் வெளிப்பாடாகவும், அந்த தொகுப்பில் எது வந்தாலும்- அதனுடன் இருக்கும் சந்தோஷங்கள், ஏமாற்றங்கள், ஏமாற்றங்கள், பூர்த்தி மற்றும் திருப்தி ஆகியவற்றுடன் கசல்களை பெண்களுக்காக ஆண் கவிஞர்களாலும் ஆண்களுக்காக பெண் கவிஞர்களாலும் எழுதப்பட்டது. 12 ஆம் நூற்றாண்டில் புதிய இஸ்லாமிய சுல்தானகத்தின் அரசவைகள் மற்றும் சூபி சாதுக்க்கள் செல்வாக்கின் கீழ் கசல் தெற்காசியாவில் பரவியது. கசல் மிக முக்கியமாக உருது கவிதைகளின் வடிவமாக இருந்தாலும், இன்று, அது பல மொழிகளின் கவிதைகளில் தாக்கத்தை ஏற்படுத்தியுள்ளது. பெரும்பாலான கசல் பாடகர்கள் பாரம்பரிய இசையில் பயிற்சி பெற்றவர்களாக இருக்கிறார்கள். மேலும் அவர்கள் கியால் அல்லது தும்ரி மொழிகளில் பாடுகிறார்கள்